
Parlamentul României
Camera Deputaților

COMISIA PENTRU ADMINISTRAȚIE PUBLICĂ 
ȘI AMENAJAREA TERITORIULUI
	

	Nr. 4c-7/81                                            București, 10.10.2023

	
	


				                                                                                                                                                                                                                                                                                                                                                              
			Către,
				  BIROUL PERMANENT AL
CAMEREI DEPUTAŢILOR

			

                 Vă înaintăm alăturat raportul suplimentar asupra proiectului de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală, retrimis în vederea reexaminării și depunerii unui nou raport, Comisiei pentru administrație publică și amenajarea teritoriului, cu adresa nr.PLx.547/2019 din 25 februarie 2020.



PREȘEDINTE
Marius – Constantin BUDĂI

  RAPORT  SUPLIMENTAR
asupra proiectului de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de 
dezvoltare locală


            În conformitate cu prevederile art.71 din Regulamentul Camerei Deputaților, republicat, Comisia pentru administrație publică și amenajarea teritoriului a fost sesizată spre dezbatere în fond prin adresa nr. PLx.547/2019 din 25 februarie 2020,  în vederea reexaminării și depunerii unui nou raport cu proiectul de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală, înregistrat cu nr. 4c-7/81/27.02.2020.
           Senatul în calitate de primă Cameră sesizată a adoptat proiectul de lege în ședința din 21 octombrie 2019 în condițiile articolului 115 alineatul (5) teza a III-a din Constituția României, republicată.
	Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) din Regulamentul Camerei Deputaților, republicat. 
	Pentru acest proiect de lege s-a întocmit raportul nr.4c-7/518 din 4 februarie 2020 prin care s-a propus adoptarea acestuia în forma adoptată de Senat.
	La întocmirea prezentului raport suplimentar, Comisia a avut în vedere: 
	- avizul favorabil al Consiliului Legislativ (nr.751/28.08.2019)
	

- avizul favorabil al Comisiei pentru învățământ, știință, tineret și sport (nr.4c-11/305 din 12.11.2019)
	- avizul favorabil al Comisiei pentru sănătate și familie (nr.4c-10/332 din 2.12.2019)
	- avizul favorabil al Comisiei pentru egalitatea de șanse pentru femei și bărbați (nr.4c-20/445 din 3.12.2019)
	- avizul favorabil al Comisiei juridice, de disciplină și imunități 
(nr.4c-13/952/17.12.2019)
· punctele de vedere favorabile ale Guvernului (nr.32/DPSG/17.01.2020 și nr.1180/DPSG/25.06.2021)
          Proiectul de lege are ca obiect de reglementare modificarea Legii nr.152/1999, astfel încât schimbul de locuinţă să se poată realiza în orice moment, în perioada de valabilitate a contractului de închiriere, precum şi trecerea cheltuielilor pentru întreţinere, reparaţii curente, reparaţiile capitale, precum şi încheierea contractelor de asigurare a locuinţelor împotriva cutremurelor, alunecărilor de teren şi inundaţiilor să fie în sarcina titularului contractului de vânzare cu plata în rate lunare egale. De asemenea, se modifică art.10 alin.(31) şi (71) din Ordonanţa de urgenţă a Guvernului nr.28/2013, în sensul instituirii prevederii că sumele necesare pentru decontarea de către beneficiari a bunurilor/serviciilor/lucrărilor executate se transferă de la bugetul de stat.
	În conformitate cu prevederile art.62 din Regulamentul Camerei Deputaților, republicat, membrii Comisiei pentru administrație publică și amenajarea teritoriului au examinat proiectul de lege sus menționat în ședința din 10 octombrie 2023. 
	La ședința Comisiei pentru administrație publică și amenajarea teritoriului deputații au fost prezenți conform listei de prezență.
	La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, domnul Emanuel Oproiu – director general în cadrul Agenției Naționale pentru Locuințe.
	În urma examinării proiectului de lege și a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală în forma adoptată de Senat.
     	



	În raport de obiectul și conținutul său, proiectul de lege face parte din categoria legilor ordinare.


	PREȘEDINTE
Marius - Constantin BUDĂI

	SECRETAR,
Radu – Marcel TUHUȚ



Șef serviciu, Nicoleta TOMA
Consilier parlamentar, Roxana ARDELEANU

